**Μάθημα 42**

Nonnulli sunt in hoc ordine, qui aut ea, quae imminent, non videant, aut ea, quae vident, dissimulent: qui spem Catilīnae mollibus sententiis aluērunt coniurationemque nascentem non credendo confirmavērunt; quorum auctoritātem secūti multi, non solum improbi verum etiam imperīti, si in hunc animadvertissem, crudeliter et regie id factum esse dicerent. Nunc intellego, si iste in Manliāna castra pervenerit, quo intendit, neminem tam stultum fore, qui non videat coniuratiōnem esse factam, neminem tam improbum, qui non fateātur.

**ΜΕΤΑΦΡΑΣΗ**

Υπάρχουν μερικοί σε αυτήν την τάξη (των Συγκλητικών), που είτε αυτά, τα οποία πλησιάζουν απειλητικά, δεν βλέπουν, είτε αυτά, τα οποία βλέπουν, προσποιούνται (ότι δεν τα βλέπουν). Αυτοί εξέθρεψαν την ελπίδα του Κατιλίνα με επιεικείς αποφάσεις και ενίσχυσαν τη συνωμοσία, που γεννιόταν, με το να μην πιστεύουν (στην ύπαρξή της). Κάτω από την επιρροή αυτών ενεργώντας πολλοί, όχι μόνο αχρείοι αλλά και άπειροι, αν τον είχα τιμωρήσει, θα έλεγαν ότι αυτό έγινε σκληρά και τυραννικά. Τώρα καταλαβαίνω ότι, αν αυτός φθάσει στο στρατόπεδο του Μάνλιου, όπου κατευθύνεται, κανείς δεν θα είναι τόσο ανόητος, ώστε να μη βλέπει ότι έγινε η συνωμοσία, κανείς δεν θα είναι τόσο αχρείος, ώστε να μην το ομολογήσει.

|  |
| --- |
| **crudeliter** < **crudelis, -is, -e** ~ **quo:** εδώ είναι τοπικό αναφορικό επίρρημα = όπου [κίνηση σε τόπο] ~ Υποθετικοί λόγοι: i. **si …animadvertissem → dicerent:** υπόθεση αντίθετη προς την πραγματικότητα (η υπόθεση αναφέρεται στο παρελθόν - η απόδοση αναφέρεται στο παρόν). ii. **si pervenerit (υποτακτική παρακειμένου) → (intellego)… neminem.. fore:** Για την αναγνώριση του υποθετικού λόγου, πρέπει να μεταφερθεί σε ευθύ: si pervenerit (οριστική συντελεσμένου μέλλοντα) → **nemo tam stultus erit…. nemo tam improbus erit:** α΄ είδος, ανοιχτή υπόθεση στο μέλλον |

**ουσιαστικα**

|  |  |
| --- | --- |
| **Α΄ Κλίση**  sententia -ae /Catilina -ae Α  **Β΄ Κλίση**  **castrum** -i ουδέτερο (= φρούριο, στον πλ. castra -orum = στρατόπεδο) | **Γ΄ Κλίση**  **ordo** -inis **Α** / **coniuratio** -onis Θ / **auctoritas** -atis Θ  **Ε΄ Κλίση**  **spes**, spei Θ (στον πληθυντικό έχει μόνο ονομ., αιτ. και κλητ .= spes) |

**ΡΗΜΑΤΑ**

|  |  |
| --- | --- |
| **1η Συζυγία**  confirmo, confirmavi, confirmatum, confirmāre dissimulo, dissimulavi, dissimulatum, dissimulāre  **2η Συζυγία**  **fateor**, fassus sum, fassum, fatēri (απ.) immineo, -, -, imminēre video, vidi, visum, vidēre  **Ανώμαλα**  sum, fui, -, esse (μτχ. μέλλ. futurus) / **fio**, factus sum, fieri (χρησιμοποιείται ως παθητικό του facio) | **3η Συζυγία**  alo, alui, **altum (& alitum),** alĕre **nascor**, natus sum, natum, nasci (απ.) μετ. μέλ. **nasciturus**, -a, -um) **credo**, credidi, creditum, credĕre **animadverto**, animadverti, animadversum, animadvertĕre **sequor**, secutus sum, secutum, sequi (απ.) **dico**, dixi, dictum, dicĕre [β΄ ενικό προστ. Ενεστ. **dic**] intellego/intelligo, intellexi, intellectum, intellegĕre intendo, intendi, intentum (& intensum), intendĕre  **4η Συζυγία**  pervenio, perveni, perventum, pervenῑre |

**δευτερευουσεσ ΠΡΟΤΑΣΕΙΣ**

**1.** **qui aut ea non videant:** δευτερεύουσα επιρρηματική **αναφορική συμπερασματική πρόταση**. Εισάγεται με την αναφορική αντωνυμία **qui non ( = ut ei non )** και είναι αρνητική. Εκφέρεται με υποτακτική, **διότι το συμπέρασμα στη λατινική είναι μία υποκειμενική κατάσταση** και συγκεκριμένα με υποτακτική χρόνου ενεστώτα (videant), διότι εξαρτάται από το ρήμα αρκτικού χρόνου (ενεστώτας) και αναφέρεται στο παρόν. Υπάρχει **ιδιομορφία στην ακολουθία των χρόνων**, διότι το συμπέρασμα είναι ιδωμένο τη στιγμή που εμφανίζεται στο μυαλό του ομιλητή και όχι τη στιγμή της πιθανής πραγματοποίησής του (συγχρονισμός κύριας με τη δευτερεύουσα πρόταση). Λειτουργεί ως επιρρηματικός προσδιορισμός του αποτελέσματος στο περιεχόμενο της κύριας πρότασης με ρήμα το sunt και αναφέρεται στο nonnulli.

**2. (qui) aut ea,… , (videre) dissimulent:** όπως η 1

**3. qui non videat coniurationem esse factam:** δευτερεύουσα επιρρηματική αναφορική συμπερασματική πρόταση. Εισάγεται με την αναφορική αντωνυμία **qui non ( = ut is non )** που βρίσκεται μετά τη λέξη tam (το tam βοηθά στον εντοπισμό της αναφορικής συμπερασματικής) και είναι αρνητική. Εκφέρεται κτλ. [βλ. 1]

**4. qui non fateatur (coniurationem esse factam):** όπως η 3